Charles Lambart, 1. jarl av Cavan

Charles Lambart, 1. jarl av Cavan (født mars 1600, død 25. juni 1660)Charles Lambart, 1st Earl of the County of Cavan var en engelsk-irsk militær kommandant og parlamentsmedlem for Bossiney i Cornwall i 1626, og på nytt fra 1628 til 1629. Bossiney var en av de råtne valgkretsene i England som ble fjernet ved valgreformene fra 1832.

Hans far var Oliver Lambart, 1. baron Lambart, (død 1618) og Hester Fleetwood (død 1639), datter av sir William Fleetwood. Charles ble kreert 1. vicomte Kilcoursie for King's County (dagens grevskap grevskapet Offaly) den 1. april 1647. Han var også gjort til 1. jarl av grevskapet Cavan i Irland, også den 1. april 1647. Han holdt vervet som irsk seneschal, seremonimester for Cavan og Kells i 1627. Han tilhørte også kongens råd, Privy Council, i Irland.

Charles Lambart kommanderte de militære styrkene i Dublin som var med på slå ned det irske opprøret i 1642 med et infanteriregiment på 1000 mann. Da posisjonen som guvernør av Dublin ble ledig utpekte Robert Sidney, 2. jarl av Leicester, sin mann, George Monck til posisjonen, men kong Karl I av England overstyrte imidlertid utnevnelsen, og fikk isteden innsatt Charles Lambart i denne posisjonen.

Lambart fikk sønnen Richard Lambart med sin hustru Jane Robartes (død 1655), datter av Richard Robartes, 1. baron Robartes av Truro.Hon. Jane Robartes Richard etterfulgte ham som jarl av Cavan, men ble siden erklært sinnssyk. Lambart fikk også sønnen Oliver Lambart (død 1700) som fikk flere barn med ulike kvinner, og datteren Rose Lambart som ble gift med major John Taaffe.

Charles Lambart ble gravlagt 4. juli 1660 i St Patrick's Cathedral i Dublin.

 Referanser 

Kategori:Irske jarler og grevinner
Kategori:Fødsler i 1600
Kategori:Dødsfall i 1660